 «Заң және тәртіп – мемлекеттік қызметтің негізі»

       «Заң және тәртіп» идеологиясын іске асыру шеңберінде 2026 жылғы 16 қыркүйекте аумақтық басқармалардың қызметкерлері үшін онлайн форматта Қазақстан Республикасының Конституциясын және әкімшілік заңнама талаптарын сақтау мәселелеріне арналған оқыту семинары өткізілді.
       Іс-шараның негізгі мақсаты – мемлекеттік қызметшілердің құқықтық сауаттылығын арттыру, заңнаманы қолдануда бірыңғай тәсілді қалыптастыру және қызметтік міндеттерді жүзеге асыру барысында заң бұзушылықтардың алдын алу.
         Семинар барысында үш өзекті бағыт қарастырылды: 
Қазақстан Республикасының Әкімшілік рәсімдік-процестік Кодексінің қолданылу аясы. Әкімшілік рәсімдерді жүзеге асыру, әкімшілік актілерді қабылдау және азаматтар мен ұйымдардың құқықтарын қорғау тәртібін реттейтін АПК-нің негізгі ережелері талқыланды. 
       Азаматтар мен ұйымдардың өтініштерін қарау.Өтініштердің нақты мазмұнын ескере отырып, олардың дұрыс саралануына, белгіленген мерзімдердің сақталуына және мемлекеттік органның құзыреті шегінде мәселелерді қарауға ерекше назар аударылды.
Әкімшілік рәсімге қатысушылардың құқықтарын сақтау. 
       Шешімдер қабылдаудың белгіленген тәртібін сақтау, заңда көзделген жағдайларда өз ұстанымын білдіру мүмкіндігін қамтамасыз ету, сондай-ақ негізделген және дәлелді шешімдер қабылдау қажеттілігі мәселелері қаралды. 
     Семинарды өткізу заңдылық, жауапкершілік, объективтілік және азаматтардың құқықтарын құрметтеу қағидаттарын іс жүзінде қолдануға бағытталған. 
     «Заң және тәртіп» идеологиясы әрбір мемлекеттік қызметшінің күнделікті қызметінде Конституция мен заңдарды қатаң сақтаудан басталады. 
[bookmark: _GoBack]	Бұл мемлекеттік органдардың тиімді жұмысының және азаматтардың сенімін нығайтудың негізі болып табылатын өз міндеттерін жауапкершілікпен және адал атқару.

